 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 191/11829/25.11.2021

R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


Având în vedere că în bugetul local al Municipiului Brad s-au încasat venituri în plus față de cele prognozate în sumă de 34,48 mii lei din impozite și taxe locale, precum și suma de 41,00 mii lei de la Ministerul Dezvoltării Lucrărilor Publice și Administrației pentru proiectul de investiții cu finanțare POCA – „Creșterea gradului de implementare a măsurilor anticorupție în Municipiul Brad”, am inițiat prezentul proiect de hotărâre prin care am propus majorarea bugetului local al Municipiului Brad pe anul 2021 atât la venituri, cât și la cheltuieli cu suma de 75,48  mii lei.

Astfel veniturile bugetului Municipiului Brad pe anul 2021 se modifică cu suma de 75,48 mii lei,  la următoarele capitole bugetare:

- 07.02 „Impozite și taxe pe proprietate”.................................................6,79 mii lei;

- 16.02 „Taxe pe utilizarea bunurilor”.................................................... 4,11 mii lei;

-18.02 „Alte impozite și taxe fiscale”.......................................................1,65 mii lei;

- 30.02 „Venituri din proprietate”..........................................................11,70 mii lei;

- 34.02 „Venituri din taxe administrative”...............................................0,10 mii lei;

- 35.02 „Amenzi, penalități și confiscări”..............................................10,13 mii lei;

- 48.02 „Sume provenite de la UE”.......................................................41,00 mii lei.  


Cheltuielile bugetului Municipiului Brad pe anul 2021 se modifică cu suma de 75,48 mii lei,  la următoarele capitole bugetare:

- 51.02 „Autorități publice și acțiuni externe”............................................41,00  mii lei;

- 68.02 „Asigurări și asistență socială”..................................................... 28,00 mii lei;

-70.02 „Locuințe, servicii și dezvoltare publică”.........................................6,48  mii lei.


Totodată, menționez că veniturile proprii obținute din valorificarea materialului lemnos se suplimentează cu suma de 99,73 mii lei, sumă care va fi alocată capitolului bugetar 70.10 „Locuințe, servicii, dezvoltare publică”, la cheltuieli curente.

În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  75,48  mii lei, în sensul stabilirii veniturilor în sumă  de 39.039,35 mii lei şi a cheltuielilor în sumă de 40.546,32 mii lei și–l supun plenului Consiliului Local al Municipiului Brad spre dezbatere în forma prezentată.
 
Invoc în susţinerea propunerii mele prevederile Secţiunii a 2-a  din Legea nr. 15/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU
